રાઠોડ પોતાની આંખે વાંચેલા શબ્દો પર વિશ્વાસ કરવા તૈયાર ન હતો, તેણે લગભગ ચારથી પાંચ વાર એ વાક્યો ફરી ફરીને વાંચ્યા…! બાજુમાં બેઠો દેસાઈ રાઠોડના ચેહરાના બદલાતા હાવભાવ જોઈ રહ્યો હતો, તેને એટલી તો ખબર હતી કે એ કાગળ મઝહબીની સ્યુસાઈડ નોટ હતી, પણ એમાં એટલું તો શું અગત્યનું હતું કે રાઠોડ એને હમણાંને હમણાં વાંચવા ઉતાવળો થયો હતો, એ તેને સમજાતું ન હતું….! તેણે રાઠોડના કામમાં ખલેલ ન પંહોચાડી, અને રાઠોડે પણ આગળ વાંચવું ચાલુ રાખ્યું….!